חסיין פארס (חבר הכנסת)

חסיין פארס (בערבית:  حسين فارس; 18 בספטמבר 1936 – 28 באפריל 2021) היה איש ציבור ערבי ישראלי, שכיהן כחבר הכנסת מטעם מפ"ם ומרצ.

ביוגרפיה
פארס נולד בכפר שעב. למד בבית ספר תיכון בכפר יאסיף, קיבל תואר ראשון בלימודי המזרח התיכון וספרות באוניברסיטת חיפה.

כיהן כרכז תנועת הנוער הערבי החלוצי, חבר הנהלת החטיבה הצעירה של מפ"ם, חבר הנהלת הסתדרות המורים, עורך ראשי של ביטאון מפ"ם במגזר הערבי, יו"ר הוועד הפועל נגד גזענות ולמען דו-קיום בגליל המערבי.

בשנת 1988 נבחר לראשונה לכנסת ה-12 מטעם מפ"ם והיה לנציג הערבי ברשימה ששינתה את שמה אחר כך ל"מרצ".

בכנסת כיהן כחבר בוועדת החינוך והתרבות עד 1992.

בבחירות לכנסת ה-17, לכנסת ה-18, לכנסת ה-19 ולכנסת ה-20 הוצב במקום סמלי ברשימת מרצ.

נפטר ב-28 באפריל 2021.

קישורים חיצוניים

הערות שוליים

חברי כנסת מטעם מפ"ם
חברי כנסת מטעם מרצ
חברי כנסת ערבים
חברי הכנסת השתים עשרה
פעילים פוליטיים אסלאמיים
בוגרי אוניברסיטת חיפה
ישראלים שנולדו ב-1936
ישראלים שנפטרו ב-2021